***Mónosbél Községi Önkormányzat***

***Képviselő-testülete***

*3345 Mónosbél, Kossuth L. u. 3.*

*Tel.: 36/ 554-087*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Mónosbél Községi Önkormányzat***

***Képviselő-testület***

***2022. december 5-i ülésének***

***J E G Y Z Ő K Ö N Y V E***

**Jegyzőkönyv**

**Készült:** Mónosbél Községi Önkormányzat Képviselő-testületének 2022. december 5. napján 13.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbéli Gyermekotthonnal kapcsolatos javaslatok lakossági véleményezése kérdőív formájában
2. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 88/2022. (XII.5.) | Mónosbéli Gyermekotthonnal kapcsolatos javaslatok lakossági véleményezése kérdőív formájában | 2022. december 11. |
| 89/2022. (XII.5.) | Bojnovszki Jánosné rendkívüli település támogatás iránti kérelmének elbírálása | 2022. december 5. |

Mónosbél, 2022. december 5.

Varga Sándorné Dudásné dr. Géczi Erika

polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2022. december 5. napján 13.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Surányi Józsefné önkormányzati képviselő

Dr. Országh-Matisz Lilla önkormányzati képviselő

Hajnákné Koós Zsuzsanna önkormányzati képviselő

**Hivatalból jelen van:** Dudásné dr. Géczi Erika jegyző

Szabó Orsolya jegyzőkönyvvezető

Varga Sándorné polgármester:

Köszönti a képviselő-testület tagjait, Dudásné dr. Géczi Erika jegyzőt. A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására.

**NAPIREND**

1. Mónosbéli Gyermekotthonnal kapcsolatos javaslatok lakossági véleményezése kérdőív formájában
2. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. **NAPIREND**

**Mónosbéli Gyermekotthonnal kapcsolatos javaslatok lakossági véleményezése kérdőív formájában**

Varga Sándorné polgármester:

A 2022. október 26-ai közmeghallgatáson a Gyermekotthonnal kapcsolatban több probléma is elhangzott. Volt, aki javaslatokat is tett ezek megoldására. Úgy gondolja ahhoz, hogy az Önkormányzat és a falu nevében változásokat kezdeményezzen a fenntartónál, a lakosság véleményét meg kell ismerni. Ezért javasolja egy két kérdésből álló kérdőív kiküldését a lakosoknak, akik név nélkül tudnak nyilatkozni. Egyik kérdés: 1. Egyetért- e ön azzal, hogy a Mónosbéli Gyermekotthon a jelenlegi formájában működjön továbbra is a településen? Második kérdés: 2. Egyetért-e Ön azzal, hogy a Mónosbéli Gyermekotthon épületében idősek lakóotthona működjön?

Javasolja, hogy 2022. december 11-ig lehessen kitölteni és a településen a Polgármesteri Hivatal, a Kisbolt és a Cukrászda elé kihelyezett gyűjtőládákba lehessen bedobni a kitöltött kérdőíveket.

Kéri a képviselő-testület tagjait, hogy szavazzanak a Mónosbéli Gyermekotthonnal kapcsolatos kérdőív kiküldéséről a melléklet szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**88/2022.(XII.5.) Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadta a Mónosbél Gyermekotthonnal kapcsolatos véleményezésre kérdőív kiküldését a lakosság számára. **(1. melléklet)**

Határidő: 2022. december 11.

Felelős: polgármester

1. **NAPIREND**

**Egyéb ügyek, indítványok**

Mónosbél Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 46. § (2) bekezdés a.) pontja alapján a továbbiakban zárt ülést tart, mivel önkormányzati hatósági ügyet tárgyal.

k.m.f.

Varga Sándorné Dudásné dr. Géczi Erika

polgármester aljegyző

**Mónosbél Községi Önkormányzat Képviselő-testületének 2022. december 5. napján megtartott üléséről készült jegyzőkönyv folytatása a zárt ülésről.**

Varga Sándorné polgármester:

Tájékoztatja a Képviselő-testület tagjait, hogy Bojnovszki Jánosné mónosbéli lakos rendkívüli települési támogatás iránt kérelmet nyújtott be az önkormányzathoz. Ismerteti jövedelmi viszonyát, körülményeit.

Kéri a Képviselő-testület tagjait, szavazzanak a rendkívüli települési támogatás iránt benyújtott kérelemről.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**89/2022.(XII.5.) Képviselő-testületi határozat**

Mónosbél Községi Önkormányzat Képviselő-testülete Bojnovszki Jánosné (születési neve: Baranyi Izabella, szül.: Eger, 1982.05.08., an.: Váradi Mária, TAJ szám: 087 205 927) 3345 Mónosbél Kossuth L. u. 59. sz. alatti lakos kérelmére

**15.000 Ft**, azaz **Tizenötezer forint** összegben rendkívüli települési támogatást állapít meg.

Bélapátfalvai Közös Önkormányzati Hivatal Pénzügyi és Vagyongazdálkodási Csoportja gondoskodik az összeg pénztárból történő kifizetéséről nevezett részére.

A határozat a szociális igazgatásról és szociális ellátásokról szóló 1993. évi III. törvény (továbbiakban Szt.) 45. §-án, valamint Mónosbél Községi Önkormányzat Képviselő-testületének a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 13/2021.(X.28.) önkormányzati rendelet (továbbiakban: ÖR.) 8. §-a és az általános közigazgatási rendtartásról szóló 2016. évi CL. törvény (továbbiakban: Ákr.) 80. § (1) bekezdése és 81. § (2) bekezdés a) pontja alapján – ellenérdekű ügyfél hiányában – egyszerűsített döntéssel hoztam meg, mivel az ügyfél kérelmének teljes egészében helyt adtam.

Hatóságom hatáskörét az Szt. 25. §. (3) bekezdés b) pontja és az ÖR. 3. § (4) bekezdése, illetékességét pedig az Szt. 32/A. § (1) bekezdése és az Ákr. 16. §-a állapítja meg.

Határidő: 2022. december 5.

Felelős: jegyző

Varga Sándorné polgármester:

Kérdezi, van-e valakinek észrevétele, indítványa egyéb ügyekben.

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Dudásné dr. Géczi Erika

polgármester jegyző